CELEX: 62012TN0409
Language: lt
Date: 2012-09-12 00:00:00
Title: Byla T-409/12: 2012 m. rugsėjo 12 d. pareikštas ieškinys byloje Mitsubishi Electric prieš Komisiją

10.11.2012   
            
            
               LT
            
            
               Europos Sąjungos oficialusis leidinys
            
            
               C 343/19
            
         2012 m. rugsėjo 12 d. pareikštas ieškinys byloje Mitsubishi Electric prieš Komisiją
   
   (Byla T-409/12)
   2012/C 343/33
   Proceso kalba: anglų
   
      Šalys
   
   
      Ieškovė: Mitsubishi Electric Corp. (Tokijas, Japonija), atstovaujama solisitorių R. Denton, J. Vyavaharkar ir R. Browne bei advokato K. Haegeman
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
               —
            
            
               panaikinti 2012 m. birželio 27 d. Komisijos sprendimą C(2012) 4381 galutinis, kuriuo iš dalies pakeistas 2007 m. sausio 24 d. Komisijos sprendimas C(2006) 6762 galutinis dėl procedūros pagal EB 81 straipsnį (dabar — Sutarties dėl Europos Sąjungos veikimo 101 straipsnis) ir EEE susitarimo 53 straipsnį (byla COMP/39.966 — Skirstomieji įrenginiai su dujų izoliacija — baudos), tiek, kiek jis susijęs su ieškove, arba
            
         
               —
            
            
               iš esmės sumažinti ieškovei tuo sprendimu skirtą baudą ir
            
         
               —
            
            
               priteisti iš atsakovės padengti savo ir ieškovės patirtas bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdama ieškinį ieškovė nurodo devynis ieškinio pagrindus.
   
               1.
            
            
               Pirmasis ieškinio pagrindas susijęs su tuo, kad
               
                           —
                        
                        
                           Komisija neįvykdė savo pareigos motyvuoti, kiek tai susiję su baudos apskaičiavimu, ir pažeidė gero administravimo principą.
                        
                     
         
               2.
            
            
               Antrasis ieškinio pagrindas susijęs su tuo, kad
               
                           —
                        
                        
                           Komisija neįvykdė pareigos motyvuoti apskaičiuodama ieškovei taikytiną dauginimo koeficientą ir pažeidė vienodo požiūrio bei proporcingumo principus apskaičiuodama dauginimo koeficientą.
                        
                     
         
               3.
            
            
               Trečiasis ieškinio pagrindas susijęs su tuo, kad
               
                           —
                        
                        
                           Komisija pažeidė proporcingumo principą, nes ieškovei skirtą baudą vertino taip pat kaip Europos gamintojams taikytiną baudą.
                        
                     
         
               4.
            
            
               Ketvirtasis ieškinio pagrindas susijęs su tuo, kad
               
                           —
                        
                        
                           Komisija padarė klaidą, neatsižvelgdama į ekonominius ir techninius įrodymus, kai buvo vertinamas ieškovės elgesio poveikis, ir apskaičiuodama ieškovei skirtiną baudą.
                        
                     
         
               5.
            
            
               Penktasis ieškinio pagrindas susijęs su tuo, kad
               
                           —
                        
                        
                           Komisija padarė klaidą nustatydama inkriminuojamo kartelio trukmę.
                        
                     
         
               6.
            
            
               Šeštasis ieškinio pagrindas susijęs su tuo, kad
               
                           —
                        
                        
                           Komisija padarė klaidą vertindama, kokiomis dalimis įmonei TM T&D skirta pradinė bauda turi būti paskirstyta ieškovei ir kitai bendrovei, ir tuo pažeidė vienodo požiūrio ir proporcingumo principus.
                        
                     
         
               7.
            
            
               Septintasis ieškinio pagrindas susijęs su tuo, kad
               
                           —
                        
                        
                           Komisija neįvykdė savo pareigos motyvuoti nuspręsdama, kokiomis dalimis įmonei TM T&D skirta pradinė bauda turi būti paskirstyta ieškovei ir kitai bendrovei.
                        
                     
         
               8.
            
            
               Aštuntasis ieškinio pagrindas susijęs su tuo, kad
               
                           —
                        
                        
                           Komisija padarė klaidą pasirinkdama pradinės baudos, skirtos už laikotarpį iki įmonės TM T&D sukūrimo, priskyrimo ieškovei metodą ir tuo pažeidė vienodo požiūrio bei proporcingumo principus.
                        
                     
         
               9.
            
            
               Devintasis ieškinio pagrindas susijęs su tuo, kad
               
                           —
                        
                        
                           Komisija neįvykdė savo pareigos motyvuoti, kiek tai susiję su pradinės baudos, skirtos už laikotarpį iki įmonės TM T&D sukūrimo, priskyrimo ieškovei metodu.